Olemme astumassa siihen.
Sekä joukon Ilmestyskirjassa ennustettuja tapahtumia -
että Apostolien teoissa näkyvän mallin on toteuduttava -
juuri ennen Jeesuksen paluuta.
Apostolien tekojen mallit ja apokalyptiset tapahtumat -
alkavat toteutua Jeesuksen paluuta edeltävän sukupolven aikana.
Näyttää siltä, että monet paluun ehdot alkavat nyt täyttyä.
Voi toki olla, että odotusta kestää vielä 500 vuotta, mutta en usko niin.
Elämme todella erityistä aikaa.
Haluan varmistaa, etteivät ihmiset ymmärrä minua väärin.
Uskomme koko Raamattuun Mooseksen kirjoista Ilmestyskirjaan.
Raamattu on totuus. Emme usko vain siihen, mitä Jumala puhuu minulle.
Raamattu on auktoriteettimme. Lisäksi haluan sanoa, -
että ajattelipa lopun ajoista mitä tahansa, olemme päivä päivältä -
kauempana ristiinnaulitsemisesta ja lähempänä Jeesuksen paluuta.
Puhumme siis prosessista, johon kristityt ovat aina uskoneet, -
mutta asiat tapahtuvat nyt nopeasti.
Juutalaisessa kalenterissa ja heprean kielessä vuosia lasketaan kirjaimin.
Jokaisella vuodella on oma lyhenne.
Muutaman vuoden kuluttua pääsemme aakkosten loppuun.
Heprean aakkosten viimeinen kirjain on tav.
Pian pääsemme kirjaimiin tavtav eli aakkosten loppuun.
Se sattuu tapahtumaan vuonna 2040.
En sano, että Jeesus palaa silloin, mutta se olisi siihen hyvä vuosi.
Sanon kuitenkin sen, että joka tapauksessa ajatus siitä, -
että Messias voisi tulla takaisin vuonna 2040 tai ennen sitä, -
on juutalaisten keskuudessa suosittu. En profetoi, mutta minusta tuntuu, -
että uskonnolliset juutalaiset alkavat odottaa innolla Messiaan paluuta -
vuoden 2040 lähestyessä. Minusta on myös mielenkiintoista, -
että Iranin johtaja Ajatollah Khomeini on ennustanut, -
että Jerusalem tultaisiin tuhoamaan vuoteen 2040 mennessä.
Shiiamuslimien ääriliikkeet ovat tarttuneet Khomeinin sanoihin -
ja odottavat innolla tuota apokalyptista vuotta, -
jolloin Jerusalem tuhotaan. Se on minusta mielenkiintoista.
Sitten ajattelin, että kun karismaattiset uskovat kuulevat siitä, -
alamme kuulla paljon hulluja ennustuksia Messiaan paluusta.
Meidän pitää olla tarkkana, ettei meitä johdeta harhaan.
Messiaan odotus tulee kasvamaan, vaikka se onkin väärää odotusta.
Siitä tulee mielenkiintoinen aika, ja olemme menossa sitä kohti.
Jumalan valtakunnassa on järjestys. Kun noudatamme sitä, jokin vapautuu.
Jos selkärangassa on yksi viallinen nikama, koko ihminen voi halvaantua.
Kun nikaman asento korjataan, kipu poistuu ja ihminen voi taas liikkua.
Kristuksen ruumiilla on järjestyksensä niin kuin perheellä ja hallinnollakin.
Myös seurakunnalla on järjestys, johon kuuluvat pastorit ja vanhimmat.
Samoin suuressa, kansainvälisessä Kristuksen ruumiissa on järjestys.
Siihen liittyy tasapaino Israelissa olevan messiaanisen jäännöksen -
ja kansainvälisen, maailmanlaajuisen seurakunnan eli eklesian välillä.
Niiden suhteen on oltava tasapainossa. Haluan korostaa, -
että tämä ei tarkoita, että jompikumpi niistä olisi parempi tai suurempi.
Tämä ymmärretään monesti väärin. Johannes Kastaja kastoi Jeesuksen, -
mutta ei Johannes ollut Jeesusta suurempi. Se oli vain oikea järjestys.
Johannes oli Jeesusta edeltänyt profeetta, joten tehtävä kuului hänelle.
Kun Jeesus kastettiin, Pyhä Henki laskeutui Hänen ylleen.
Toiseksi kuten monet naiset tietävät, maailmassa on paljon naisia, -
jotka ovat paljon hengellisempiä kuin puolisonsa. Jumalan edessä -
sukupuolella ei ole väliä, mutta perheessä on tietty järjestys.
Kun ruumiissa vallitsee järjestys, mikään osa ei ole toista suurempi, -
vaan osat toimivat yhdessä. Jeesus on kuin kapellimestari.
Jos haluaa soittaa orkesterissa, ei voi istua missä paikassa haluaa.
Muuten kapellimestari ei voi johtaa orkesteria.
Viimeinen toteutuva järjestys on suhde Israelissa olevan jäännöksen -
ja niiden eri puolilla maailmaa asuvien uskovien, -
jotka ymmärtävät Jumalan Israelia koskevat profetiat, välillä.
Niiden välillä on antamiseen perustuva yhteys ja järjestys.
Se ei ole yksisuuntainen tie, vaan kaksisuuntainen tie tai silta.
Maailmanlaajuisen seurakunnan profetioita ymmärtävät ihmiset -
rukoilevat messiaanisen yhteisön puolesta ja ovat siihen yhteydessä.
Kun Israelin messiaaninen yhteisö saavuttaa täyden kypsyytensä, -
se siunaa ja rakastaa maailman uskovia. Syntyy kumppanuus ja liitto.
Efesolaiskirjeen luvussa 3 sanotaan, että tämä on Jumalan salaisuus.
Jumalan salaisuus on sitä, kun eli messiaaninen jäännös -
ja maailmanlaajuinen seurakunta alkavat tehdä yhteistyötä.
Kun niistä tulee yksi ruumis ja ne ymmärtävät Jumalan valtakuntaa, -
Jumalan viisaus ilmoitetaan niiden kautta, yhteisen seurakunnan kautta.
Kun maailmanlaajuinen seurakunta ja Israelin jäännös tulevat yhteen, -
siitä syntyy jotain ihmeellistä, mutta kukaan ei vielä tiedä, mitä.
Yhteistyön tulos on jotain enemmän kuin kumpikaan osa erikseen.
Silloin vapautuu uutta synergiaa. Uskon, että tuo synergia saa aikaan -
Jeshuan tulemisen ja Hänen valta- kuntansa perustamisen maan päälle.
Se voi tapahtua vain seurakunnan ja Israelin kumppanuuden kautta.
Järjestäydytään siis oikein!
Jakeessa Ap. t. 1:8 on tietty järjestys. Sanoma Jumalan valtakunnasta -
viedään pääkaupunki Jerusalemista Juudeaan, Samaraan, Galileaan -
ja lopulta maailman ääriin. Historian saatossa on pohdittu, -
että koska maapallo on pyöreä, pitääkö sanoman palata takaisin?
Uskomme, että se on totta. Tämä on oikea tapa ymmärtää tuo jae.
Sanoman pitää mennä maailman ääriin ja palata Jerusalemiin, -
koska Jeesus palaa Jerusalemiin. Jos katsomme koko tuota lukua, -
enkeli sanoo Jeesuksen palaavan samoin kuin Hän nousi taivaaseen.
Jae Ap. t. 1:8 on lähetyskäsky, käsky mennä maailman ääriin.
Lopuksi Jeesus palaa Jerusalemiin jakeen Ap. t. 1:11 mukaan.
Maailman ääristä pitää jotenkin päästä takaisin Jerusalemiin.
Olen saanut puhua eri puolilta maailmaa tulevien ihmisten kanssa -
ja alkanut nähdä, miten kaikki asiat liittyvät toisiinsa.
Tyynenmeren kansojen näyssä evankeliumin paluumatka alkaa sieltä.
Kiinalaisilla on näky Silkkitiestä, jota pitkin evankeliumi matkustaa.
Silkkitie yhdistyy ns. Jesajan luvun 19 valtatiehen.
Tuo näky koskee koko Lähi-itää. Se liittyy sovitukseen ja rakkauteen -
juutalaisten ja arabien välillä ja johtaa herätykseen tuolla alueella.
Näin evankeliumi palaa Israeliin. Tähän liittyy erityinen, uusi näky.
Samoin kuin Jeesus meni lapsena Egyptiin ja palasi sieltä, -
evankeliumi ja herätys tulevat Israeliin Egyptin kautta.
Uskomme, että tuo kaikki johtaa herätykseen tällä alueella -
juuri ennen Jeesuksen paluuta. Silloin koko Israel pelastuu, -
ja huudamme yhdessä: "Siunattu on Hän, joka tulee Herran nimessä" -
ja "Maranata!" Silloin Jeesus tulee ja perustaa valtakuntansa.
Lähetyskäsky, joka annettiin 2 000 vuotta sitten, tulee päätökseen.
Uskon sen tapahtuvan sukupolveni aikana. Evankeliumi palaa tänne -
maailman ääristä, ja tulemme yhteen rakkauden ja sovituksen hengessä.
Silloin rukoilemme yhdessä ja valmistaudumme Jeshuan tuloon.
Minusta nyt on meneillään jotain erityistä liittyen kahteen kirjaan, -
Apostolien tekoihin ja Ilmestyskirjaan.
Apostolien teot on mielenkiintoinen kirja.
Olen juutalainen. Lapsena kävin synagogassa. En ollut käynyt kirkossa.
Kun Jeesus ilmestyi minulle 40 vuotta sitten, en tiennyt, mihin mennä.
Pitäisikö minun ruveta katolilaiseksi, protestantiksi vai helluntailaiseksi?
Joku kehotti minua vain lukemaan Raamattua. Luin sitä ja huomasin, -
että siellä oli paljon teoriaa. Vain Apostolien teoissa kerrottiin, -
mitä ihmiset tekivät. Siitä sain kuvan, millaista on olla Jeesukseen uskova.
Sitten ymmärsin, ettei ole olemassa mitään muuta tapaa olla uskova.
Mikä muu malli voisi olla olemassa? Ehkä jokin tietty kirkkokunta?
Juutalaisina uskovina meillä ei ollut sellaista vaihtoehtoa.
Meidän oli pakko vain katsoa mallia Raamatusta. Niin me sitten teimme.
40 vuotta sitten oli ensimmäinen juutalaisten uskoontulon aalto.
Vuosikausia pidimme Apostolien tekoja mallinamme.
Se kertoo, miten asiat pitää tehdä. Emme noudattaneet sitä täysin.
Se oli kuin kehys, jonka täytimme Hengen johdatuksen mukaan.
Kun katsoimme uskon juutalaista taustaa, huomasimme, -
että alkuseurakunta uskoi Jeesukseen juutalaisen kulttuurin keskellä.
Me olimme samassa tilanteessa.
Huomasimme, että he uskoivat ihmeisiin ja rukoilivat kielillä.
Heillä oli apostoleja ja profeettoja. Halusimme tehdä kaiken samoin.
Uskomme noihin samoihin asioihin, jotka löytyvät Apostolien teoista.
Kun Jeesuksen paluu tulee yhä lähemmäs ja lähemmäs, -
uskon, että Apostolien teoilla on toinenkin merkitys, -
ikään kuin kaksoismerkitys. Se korostuu entisestään. Miksi?
Kerran istuin tutkimassa Apostolien tekoja.
Aloin pohtia sen historiallista taustaa.
Israel on ollut tuhottuna suurimman osan kuluneista 2 000 vuodesta.
Jerusalem tuhottiin vuonna 70 jKr. ja uudestaan vuonna 135 jKr.
Apostolien teot ja suurin osa kirjeistä kirjoitettiin juuri ennen sitä.
Johanneksen kirjeet ja ilmestys on luultavasti kirjoitettu sen jälkeen.
Apostolien teot ja muut kirjeet on kuitenkin kirjoitettu aikana, -
jolloin Jerusalemin tuho oli vasta edessä. Se tarkoittaa, -
että suurimman osan kirkkohistoriaa juutalaiset ovat olleet maanpaossa.
Ei ole ollut Israelin valtiota eikä messiaanista jäännöstä siellä.
Apostolien teoissa oli kuitenkin toisin.
Seurakunta levisi Eurooppaan ja ei-juutalaisten keskuuteen, -
mutta Israel oli olemassa ja siellä oli messiaanisten juutalaisten yhteisö.
Tuona ainutlaatuisena hetkenä molemmat olivat olemassa, -
sekä seurakunnat eri puolilla maailmaa että messiaaninen jäännös.
Suurimman osan ajasta on ollut olemassa vain seurakunta.
Mietin, miten kauan tuota rinnakkaiseloa kesti.
Enimmillään tuo ajanjakso kesti vuodesta 33 jKr. vuoteen 70 Kr. -
Mitä se tekee? 37 vuotta. Se ei ollut kovin pitkä ajanjakso.
Käytännössä rinnakkaiselon aika kesti yhden sukupolven ajan.
Nyt tuo rinnakkaiselo on totta ensimmäistä kertaa 2 000 vuoteen.
On olemassa sekä messiaaninen yhteisö Israelissa -
että maailmanlaajuinen seurakunta, ja ne ovat yhteydessä toisiinsa.
Apostolien teot on toiminut 2 000 vuotta mallina seurakunnalle, -
mutta nyt vallitsee myös samanlainen asetelma kuin tuolloin.
Apostolien tekojen historiallinen asiayhteys herää jälleen eloon.
Nytkin on menossa erityinen aika. Tuolloin se kesti 37 vuotta.
En tiedä, kestääkö se nyt 10, 27, 47 vai kenties 60 vuotta, -
mutta rinnakkaiseloa kestänee suunnilleen yhtä kauan kuin tuolloin.
Kansat tuhosivat Jerusalemin.
Rinnakkaiselo toistuu ennen kuin Jerusalemiin hyökätään jälleen.
Nyt ei ole rangaistuksen, vaan Jumalan väliintulon aika.
Minusta Jeesuksen paluu on sitä.
Historialliset ja profeetalliset elementit yhdistyvät.
Se tarkoittaa yksinkertaisesti, että on alkamassa ajanjakso, -
jolloin Apostolien tekojen toimintaympäristö herää eloon -
ennen hyökkäystä, joka näyttää johtavan Jerusalemin tuhoon.
Profetiat kertovat, että Jeesus puuttuu asiaan ja palaa maan päälle.
Lopputuloksena uskon, että seuraa erityinen aika -
sekä täällä Israelissa että kaikkialla maailmassa.
Apostolien teoista tulee meille erityisen merkittävä.
Se ei ole vain malli, vaan myös profeetallinen elementti.
Toteutamme uudestaan sitä, mikä tapahtui ennen Jerusalemin tuhoa, -
kun Jeesus oli juuri astunut taivaa- seen. Nyt Hän on tulossa takaisin.
Apostolien tekojen asetelma herää eloon erityisellä tavalla.
Apostolien tekojen malli on aina ollut tärkeä uskoville, -
mutta nyt se herää eloon profetioiden kautta konkreettisena ajanjaksona.
Nyt olemme astumassa uuteen apostoliseen aikaan, -
jolloin messiaaninen jäänne ja maailmanlaajuinen seurakunta -
ovat olemassa yhtä aikaa. Silloin Jumala antaa erityisen siunauksen, -
ihmeitä ja herätyksiä, mutta myös hyökkäyksiä ja vainoa, -
ja Ilmestyskirja alkaa toteutua.
Kautta historian on pohdittu, miten Ilmestyskirjaa pitäisi tulkita.
Tulkitsipa sitä miten tahansa, -
siinä on kuvattu maan päällä tapahtuvia asioita, -
jotka johtavat Jeesuksen paluuseen.
Olipa eskatologinen näkemyksemme mikä vain, kirjassa tapahtuu jotain.
Ajattelin, että tuo aika on joka tapauksessa tulossa lähemmäs.
En tiedä, milloin Jeesus palaa, mutta tuo aika lähestyy koko ajan.
Osa Ilmestyskirjassa profetoiduista asioista ei ole vielä toteutunut, -
vaan ne ovat toteutumassa.
Niiden on pakko tapahtua joskus jossain joillekin ihmisille.
Nuo ihmiset ovat niitä, jotka elävät juuri ennen Kristuksen paluuta.
Se koskee ihmisiä niin eri puolilla maailmaa kuin myös Israelissa, -
koska Jeesus palaa Jerusalemiin. Se tapahtuu joskus joillekin ihmisille.
Nuo ihmiset saattavat olla täällä nyt. En sano, että niin on pakko olla, -
mutta Ilmestyskirjan tapahtumat on sijoitettu sellaiseen -
profeetalliseen, historialliseen ja maantieteelliseen tilanteeseen, -
että ne voisivat alkaa toteutua nyt.
Kun luen Ilmestyskirjaa, huomaan, -
että kaikkialla maailmassa ja Israelissa täytyy olla ihmisiä, -
jotka elävät maan päällä ja kokevat vainoa, mutta myös profetoivat -
ja saarnaavat evankeliumia. Heistä tuntuu, että taivas on avoinna.
Enkelit ovat lähellä heitä. He rukoilevat ja näkevät näkyjä.
Kun he rukoilevat, enkelit liikkuvat ja Herra julistaa tuomionsa.
He kokevat, että taivas ja maa toimivat välittömässä yhteistyössä.
Se ei ole vain eskatologiaa, se on kokemus. On joukko ihmisiä, -
joka kokee jotakin. Aloin pohtia, ovatko nuo asiat jo tapahtuneet.
Niitä tapahtui alkuseurakunnassa, mutta Ilmestyskirjaa -
ja erityisesti lukua 19, jossa Jeesus laskeutuu valkealla hevosella -
sotajoukkonsa kanssa, ei voi lukea niin, että se olisi jo tapahtunut.
Jos suuri osa Ilmestyskirjasta ei ole vielä toteutunut, -
se toteutuu juuri ennen Jeesuksen paluuta eli pian.
Ilmestyskirjassa taivas alkaa avautua vähitellen. Se alkaa ovesta.
Johannes rukoili maan päällä. Hänen sydämensä avautui, -
hän näki oven ja meni sisään. Hän ei mennyt taivaaseen ruumiissaan.
Hän oli maan päällä ja koki taivaan.
Sitten taivaat alkavat avautua aina vain enemmän.
Kaikki ihmiset alkavat rukoilla ja kokevat saman kuin Johannes.
Toki Johanneksen kokemus oli erityinen. Kukaan muu ei saa -
niin syvällistä kokemusta kuin hän, mutta meillä on pääsy taivaaseen.
Maan päällä olevat ihmiset pystyvät kokemaan, mitä taivaassa tapahtuu.
Vaikka se on yliluonnollista, sen pitäisi olla tavallista lopun aikoina.
Se tapahtuu joillekin ihmisille joskus. Se on siis ulottuvillamme nyt.
Voisimme alkaa kokea sitä, että vaikka olemme maan päällä, -
meillä voisi olla Johanneksen tavoin selvä näky siitä, mitä Jumala tekee, -
miten taivaat avautuvat ja mitä taivaasta tulee alas.
Mitä on tuli, mitä enkelit, mitä tuomiot, mitä armo ja mitä herätys?
Jumalan kansa maan päällä tulee kokemaan, mitä taivaassa tapahtuu.
Se, minkä he sitovat maan päällä, tulee sidotuksi myös taivaissa.
Ilmestyskirjassa tapahtuu paljon yliluonnollisia asioita -
maan päällä olevien pyhien ja enkeleiden välisessä yhteistyössä.
Taivaat avautuvat. Se voisi tapahtua! Sen on pakko tapahtua joskus.
Uskon, että Jumala kutsuu meitä kokemaan Ilmestyskirjaa.
Se voi tapahtua. Ovet avautuvat, ja ihmiset voivat astua sisään.
Se tarkoittaa, että kun ylistämme, rukoilemme ja profetoimme, -
tulee tapahtumaan enemmän. Toki tulee vaikeita tapahtumia -
ja vainoa, mutta tulee myös ihmeitä ja herätystä ja sellaisia asioita, -
joita tapahtuu Jeesuksen paluuta edeltävän sukupolven aikana.
Olemme astumassa siihen. Antakoon Jumala meille nöyryyttä, uskoa -
ja rakkautta totuuteen, jotta torjuisim- me väärän ja tarttuisimme hyvään, -
että Jumala voi toteuttaa tahtonsa maan päällä sukupolvemme aikana.
Suomennos: Anni Lähteenmäki